Document ID: 31991L0027

KOMISSION KYMMENES DIREKTIIVI,
annettu 19 päivänä joulukuuta 1990,
kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä annetun neuvoston direktiivin 77/93/ETY tiettyjen liitteiden muuttamisesta (91/27/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY(1), sellaisena kuin se on viimeksi muutettuna komission direktiivillä 90/506/ETY(2), ja erityisesti sen 13 artiklan toisen kohdan kolmannen ja neljännen luetelmakohdan,
sekä katsoo, että
direktiivissä 77/93/ETY on vahvistettu kasvien tai kasvituotteiden haitallisten organismien jäsenvaltioihin kulkeutumisen estämiseen liittyvät suojatoimenpiteet; kyseiset haitalliset organismit on lueteltu mainitun direktiivin liitteessä II; liitteessä III on myös luettelo tuotteista, joiden tuonti on kielletty tietyin edellytyksin; tässä direktiivissä on mainittu myös erityisvaatimukset, jotka on täytettävä, jos halutaan suurempi varmuus siitä, että edellä mainittuja haitallisia organismeja ei esiinny,
direktiivin soveltamisalaa olisi selvennettävä sellaisten sukujen välisten hybridien osalta, jotka ovat tuloksena sukujen Citrus L., Fortunella Swingle ja Poncirus Raf. välisistä risteytyksistä,
sen vuoksi direktiivin 77/93/ETY vastaavia liitteitä olisi muutettava,
tässä direktiivissä säädetyt toimenpiteet ovat pysyvän kasvinsuojelukomitean lausunnon mukaiset,
ON ANTANUT TÄMÄN DIREKTIIVIN:
1 artikla
Direktiiviä 77/93/ETY muutetaan mukana olevan liitteen mukaisesti.
2 artikla
Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivään huhtikuuta 1991 mennessä. Niiden on viitattava selvästi tähän direktiiviin.
Jäsenvaltioiden on toimitettava komissiolle viipymättä tämän direktiivin täytäntöönpanemiseksi annetut lait, asetukset ja hallinnolliset määräykset.
Komissio ilmoittaa asiasta muille jäsenvaltioille.
3 artikla
Tämä direktiivi on osoitettu kaikille jäsenvaltioille.
Tehty Brysselissä 19 päivänä joulukuuta 1990.

Labels: 20
16
6